د کندهار مرکزی زندان
د کندهار مرکزي زندان چې د سرپوزې زندان په نوم هم یادیږي د افغانستان په کندهار ولایت کې د ټیټې کچې امنیت لرونکی زندان دی. دا د پخوا څخه د کندهار ولایت د عامو مجرمینو د زندانې کولو لپاره کارول شوی دی. په وروستیو دوو لسیزو کې له دغه مرکز څخه د طالبانو او نورو یاغیانو د نیولو لپاره هم کار اخیستل شوی دی. دا زندان د سرپوزې په نوم د کندهار ښار په یوه تاریخي سیمه کې موقیعت لري. تر ۲۰۱۷م کال پورې په زندان کې نږدې ۱۹۰۰ بندیان دي او سرپرست یې ډګروال عبدالولی حصارک دی. ددې زندان څخه دوې لویې تیښتې هم تر سره شوی دی لومړی یې د ۲۰۰۸ کال په مې میاشت کې په یوه ډلییز برید کې او دوهم یې د ۲۰۱۱ کال په اپریل کې د تونل کښلو تیښتې دي. افغان حکومت د کندهار مرکزي زندان د افغانستان دامان ته د انتقالولو په حال کې دی، چې د ښار له حدودو بهر په جنوب کې موقعیت لري. د ۲۰۲۱ کال د اګست په میاشت کې د طالبانو له خوا د طالبانو د عملیاتو د یوې برخې په توګه د ښار کنټرول تر لاسه کولو وروسته له ۱۰۰۰ څخه زیات بندیان له زندان څخه خوشې شول. سرچینې کندهار افغانستان د کندهار محبس